b'\n_START_ARTICLE_\nSiirtokyl\xc3\xa4\n_START_PARAGRAPH_\nSiirtokyl\xc3\xa4 oli keskiajalla kyl\xc3\xa4n rajojen sis\xc3\xa4puolelle sen ulkotiluksille perustettu uusi, aidattu asuinpaikka, josta aikaa my\xc3\xb6ten kehittyi uusi kyl\xc3\xa4. Siirtokyl\xc3\xa4 sijaitsi aiemmasta asutuksesta erill\xc3\xa4\xc3\xa4n ja siihen kuului usein aluksi vain yksi talo. T\xc3\xa4llaisella siirtotalolla tai siirtotaloilla oli alun perin omistusoikeus vain aidalla ymp\xc3\xa4r\xc3\xb6ityihin tiluksiin. Omistusoikeuden eroavaisuudet em\xc3\xa4kyl\xc3\xa4n ja siirtokyl\xc3\xa4n talonpoikien v\xc3\xa4lill\xc3\xa4 olivat l\xc3\xa4hes olemattomat vuoden 1442 Kristoferin maanlaissa, joten siirtokyl\xc3\xa4 menetti erityisluonteensa. Tietyiss\xc3\xa4 tapauksissa erolla oli kuitenkin merkityst\xc3\xa4 viel\xc3\xa4 1700-luvullakin. Siirtokyli\xc3\xa4 oli sek\xc3\xa4 Ruotsissa (ruots. avg\xc3\xa4rda by) ett\xc3\xa4 Suomessa.'